*OSNOVNA ŠKOLA „BRAĆA GLUMAC”*

KLASA:602-01/20-01/32

URBROJ:2145-1-01-20-1

U Lastovu, 19.ožujka 2020.g.

Na temelju članka 125. Zakona o odgoju i obrazovanju u osnovnoj i srednjoj školi (Narodne novine broj 87/08., 86/09., 92/10., 105/10-ispr., 90/11., 16/12., 86/12., 94/13., 136/14.-RUSRH, 152/14., 7/17., 68/18. i 98/19.) i članka 16. Pravilnika o radu, ravnateljica školske ustanove Vedrana Ortika Medini (dalje u tekstu: Školska ustanova) donosi

**PROCEDURU PROVJERE VJERODOSTOJNOSTI**

**DIPLOMA, SVJEDODŽBI I DRUGIH ISPRAVA**

**I.**

Prije sklapanja ugovora o radu ravnateljica Školske ustanove provjerit će kod nadležnog fakulteta, ustanove odnosno institucije vjerodostojnost diplome, svjedodžbe odnosno druge javne isprave na temelju koje se sklapa ugovor o radu.

Ako je zbog žurnosti potrebe obavljanja poslova ugovor o radu sklopljen prije provjere javne isprave na temelju koje se sklapa ugovor o radu ravnateljica Školske ustanove pokrenut će postupak provjere diplome, svjedodžbe odnosno druge javne isprave najkasnije u roku od 15 dana od dana sklapanja ugovora o radu.

**II.**

Za zaposlenika/icu koji ima zasnovan radni odnos u dvije ili više školskih ustanova provjeru vjerodostojnosti diplome, svjedodžbe odnosno druge javne isprave na temelju koje je zasnovan radni odnos pokrenut će školska ustanova u kojoj radi pretežiti dio radnog vremena.

**III.**

Provjera vjerodostojnosti diplome, svjedodžbe odnosno druge javne isprave stečene u inozemstu obavlja se putem Ministarstva vanjskih poslova.

**IV.**

Ako Školskoj ustanovibude dostavljen dopis odnosno obavijest nadležnog fakulteta, ustanove odnosno institucije o nevjerodostojnoj odnosno krivotvorenoj diplomi, svjedodžbi odnosno drugoj javnoj ispravi za osobu koja se zapošljava odnosno zaposlenika/icu Školske ustanove, ravnateljica će bez odlaganja, a najkasnije u roku od pet dana napraviti prijavu Državnom odvjetništvu i izvijestiti Ministarstvo znanosti i obrazovanja.

**V.**

Ako je Školskoj ustanovi dostavljen dopis odnosno obavijest nadležnog fakulteta, ustanove odnosno institucije o nevjerodostojnoj odnosno krivotvorenoj diplomi, svjedodžbi odnosno drugoj javnoj ispravi za zaposlenika/icu Školske ustanove, ravnateljica Školske ustanove izvanredno će zaposleniku/ici otkazati ugovor o radu u roku od 15 dana od dana saznanja za nevjerodostojnu odnosno krivotvorenu diplomu, svjedodžbu odnosno drugu javnu ispravu na temelju koje je sklopljen ugovor o radu.

**VI.**

Iznimno od točke IV. u slučaju proteka roka od 15 dana od dana saznanja za nevjerodostojnu odnosno krivotvorenu diplomu, svjedodžbu odnosno drugu javnu ispravu zaposlenika/ice Školske ustanove ili drugog opravdanog razloga, ravnateljica Školske ustanove zaposleniku/ici redovito će otkazati ugovor o radu zbog skrivljenog ponašanja.

**VII.**

Ova Procedura stupa na snagu danom donošenja.

**VIII.**

Ova Procedura bit će objavljena na oglasnoj ploči Školske ustanove u roku od pet dana od dana stupanja na snagu.

 Ravnateljica

 Vedrana Ortika Medini